Σεραφείμ Σεραφείμ

Ο Σεραφείμ Β. Σεραφείμ ήταν Σερραίος ζωγράφος, αγιογράφος και φωτογράφος, ο οποίος δραστηριοποιήθηκε το πρώτο μισό του 20ού αιώνα στις Σέρρες.

Βιογραφικά στοιχεία
Ο Σεραφείμ Β. Σεραφείμ γεννήθηκε στις Σέρρες την τελευταία δεκαετία του 19ου αιώνα περίπου. Υπήρξε πρωταρχικά αγιογράφος. Στην Ιερά Μητρόπολη Σερρών σώζεται εικόνα διά χειρός Σεραφείμ Β. Σεραφείμ. Σε επαγγελματικό οδηγό της Μακεδονίας, που εκδόθηκε την περίοδο του Μεσοπολέμου, υπάρχει καταχώριση για τα Ζωγραφεία του Σεραφείμ Σεραφείμ στις Σέρρες. Στη διάρκεια της Μικρασιατικής Εκστρατείας ακολούθησε τον Ελληνικό Στρατό ως φωτογράφος της 7ης Μεραρχίας, η οποία μαζί με την 10η Μεραρχία αποτελούσαν το Γ΄ Σώμα Στρατού. Κάτω από τον ανελέητο ήλιο της Ανατολής τραβούσε φωτογραφίες από την εκστρατεία του Ελληνικού Στρατού, σφραγίζοντάς τες με τη σφραγίδα του: «Σεραφείμ Β. Σεραφείμ, Ζωγράφος - Φωτογράφος, Σέρραι». Αρκετές από τις φωτογραφίες που τράβηξε στη διάρκεια αυτής της εκστρατείας έγιναν οι βάσεις για τη δημιουργία ζωγραφικών πινάκων, όταν επέστρεψε στις Σέρρες. Κάποια από τα ζωγραφικά αυτά έργα αναπαρήγαγε ο Κερκυραίος εκδότης Ασπιώτης σε χρωμολιθόγραφα καρτ ποστάλ περί το 1925.

Παραπομπές

Γκαλερί 

Έλληνες ζωγράφοι
Έλληνες αγιογράφοι
Έλληνες φωτογράφοι
Σέρρες